pythainlp/thaigov-v2-corpus-22032023 huggingface dataset:
วันพุธที่ 6 ตุลาคม 2564
ไทย-สหราชอาณาจักร ยืนยันความร่วมมืออย่างรอบด้านเพื่อความก้าวหน้าอย่างเป็นรูปธรรม
หวังผลในช่วงฟื้นฟูภายหลังสถานการณ์โควิด
วันนี้ (6 ตุลาคม 2564) เวลา 14.00 น. ณ ห้องสีงาช้าง ทำเนียบรัฐบาล นายมาร์ก กุดดิง (H.E. Mr. Mark Gooding) เอกอัครราชทูตสหราชอาณาจักรประจำประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตีว่าการกระทรวงกลาโหม ในโอกาสเข้ารับหน้าที่ ภายหลังเสร็จสิ้น นายธนกร วังบุญคงชนะ โฆษกประจำสำนักนายกรัฐมนตรี เผยสาระสำคัญ ดังนี้
นายกรัฐมนตรีกล่าวต้อนรับและยินดีที่ได้พบอย่างเป็นทางการในวันนี้ หวังว่าไทยและสหราชอาณาจักรจะใช้ประโยชน์จากกลไกความร่วมมือที่มีอยู่ให้เห็นผลสูงสุด ซึ่งไทยประสงค์ที่จะเพิ่มพูนการค้าและการลงทุน โดยเฉพาะด้านสุขภาพ วิทยาศาสตร์ เทคโนโลยี และนวัตกรรม เพื่อฟื้นฟูเศรษฐกิจอย่างยั่งยืนในช่วงหลังวิกฤตโควิด-19 และหวังว่าทั้งสองฝ่ายจะเร่งแสวงหาความร่วมมือเพื่อการฟื้นฟูเศรษฐกิจอย่างยั่งยืน
ด้านเอกอัครราชทูตสหราชอาณาจักรฯ กล่าวขอบคุณและยินดีที่ได้มาดำรงตำแหน่งในประเทศไทย พร้อมได้นำความปรารถนาดีจากนายกรัฐมนตรีสหราชอาณาจักร นายบอริส จอห์นสัน ถึงนายกรัฐมนตรี โดยไทยและสหราชอาณาจักรมีความสัมพันธ์ที่ดีกันในทุกระดับมาอย่างแน่นแฟ้นและยาวนานกว่า 400 ปี โอกาสนี้ เอกอัครราชทูตฯ กล่าวยืนยันที่จะกระชับความสัมพันธ์ระหว่างสองประเทศให้ใกล้ชิดมากยิ่งขึ้น สานต่อความร่วมมือที่อยู่บนผลประโยชน์ร่วมกันให้เกิดผลเป็นรูปธรรมในทุกมิติ ทั้งด้านการเมือง การส่งเสริมมูลค่าการค้าและการลงทุน และความร่วมมือระดับภูมิภาค
นอกจากนี้ ทั้งสองฝ่ายยังได้หารือในประเด็นต่างๆ ที่สำคัญ อาทิ
- ทั้งสองฝ่ายเห็นพ้องที่จะแสวงหาความร่วมมือที่เป็นประโยชน์กับทั้งสองประเทศ เช่น โครงสร้างพื้นฐาน ดิจิทัล นวัตกรรม สิ่งแวดล้อม และการเปลี่ยนแปลงสภาพภูมิอากาศ โดยไทยและสหราชอาณาจักรยังเห็นร่วมกันว่า ทั้งสองประเทศเผชิญความท้าทายที่คล้ายคลึงกัน เช่น สังคมผู้สูงอายุ และ digital disruption จึงทำให้ความร่วมมือทางด้านการศึกษาถือเป็นอีกหนึ่งความร่วมมือที่ทั้งสองฝ่ายควรเร่งเพิ่มพูนให้เห็นผลเป็นรูปธรรมโดยเร็ว
- ประเด็นการเปลี่ยนแปลงสภาพภูมิอากาศ ซึ่งทั้งไทยและสหราชอาณาจักรให้ความสำคัญ โดยในระหว่างวันที่ 1-12 พฤศจิกายน 2564 สหราชอาณาจักรจะเป็นเจ้าภาพจัดการประชุมรัฐภาคี กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) ครั้งที่ 26 ณ เมือง Glasgow นายกรัฐมนตรีใช้โอกาสนี้กล่าวขอบคุณสหราชอาณาจักรที่สนับสนุนความร่วมมือทวิภาคีในด้านการเปลี่ยนแปลงสภาพภูมิอากาศ และไทยเดินหน้าการก้าวไปสู่สังคมคาร์บอนต่ำและความยืดหยุ่นของสภาพอากาศ โดยมีเป้าหมายในการลดการปล่อยก๊าซเรือนกระจกลงระหว่างร้อยละ 20-25 ภายในปี ค.ศ. 2030 และไทยอยู่ระหว่างการจัดทำยุทธศาสตร์ระยะยาวในการพัฒนาแบบปล่อยก๊าซเรือนกระจกต่ำของประเทศไทย โดยในภาคพลังงาน ไทยมีนโยบายลดการปลดปล่อยก๊าซคาร์บอนไดออกไซด์สุทธิเป็นศูนย์ (Carbon Neutrality) ภายในปี ค.ศ. 2065 - 2070
- ความร่วมมือด้านสาธารณสุข นายกรัฐมนตรียินดีที่บริษัท AstraZeneca เลือกไทยเป็นศูนย์กลางผลิตวัคซีนและจัดสรรวัคซีนโควิด-19 ของบริษัท AstraZeneca ในไทยและภูมิภาคเอเชียตะวันออกเฉียงใต้ ซึ่งเอกอัครราชทูตฯ กล่าวยินดีกับความสำเร็จการฉีดวัคซีนโควิด-19 ในประเทศไทย
ในตอนท้าย นายกรัฐมนตรีได้ฝากความระลึกถึงไปยังนายบอริส จอห์นสัน นายกรัฐมนตรีสหราชอาณาจักร โดยทราบมาว่า เพิ่งมีการปรับคณะรัฐมนตรีชุดใหม่ และได้อวยพรให้การบริหารงานแผ่นดินสำเร็จลุล่วงและประสบความสำเร็จด้วยดี
****************************
วันศุกร์ที่ 5 พฤศจิกายน 2564
คปภ. ประกาศรายชื่อบริษัทที่ได้รับการผ่อนผันตามมาตรการ เสริมสภาพคล่อง เพื่อจ่ายเคลมประกันโควิดให้กับประชาชน
มาตรการสำหรับบริษัทประกันวินาศภัยที่มีค่าสินไหมทดแทน COVID-19 ในช่วงสถานการณ์การแพร่ระบาดโรคติดเชื้อไวรัสโคโรนา 2019 (COVID-19) พ.ศ. 2564 (ประกาศ คปภ.ฯ) โดยให้มีผลใช้บังคับตั้งแต่วันที่ 30 กันยายน 2564 ถึงวันที่ 30 มิถุนายน 2565
ดร.สุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่าตามที่ คณะกรรมการกำกับและส่งเสริมการประกอบธุรกิจประกันภัย (บอร์ด คปภ.) ได้ออกประกาศคณะกรรมการกำกับและส่งเสริมการประกอบธุรกิจประกันภัย เรื่อง มาตรการสำหรับบริษัทประกันวินาศภัยที่มีค่าสินไหมทดแทน COVID-19 ในช่วงสถานการณ์การแพร่ระบาดโรคติดเชื้อไวรัสโคโรนา 2019 (COVID-19) พ.ศ. 2564 (ประกาศ คปภ.ฯ) โดยให้มีผลใช้บังคับตั้งแต่วันที่ 30 กันยายน 2564 ถึงวันที่ 30 มิถุนายน 2565 ซึ่งการออกประกาศ คปภ.ฯ เพื่อสร้างความยืดหยุ่นในการดำเนินธุรกิจให้กับบริษัทประกันภัย ทำให้บริษัทประกันภัยมีสภาพคล่องทางการเงินที่จะนำมาจ่ายค่าสินไหมทดแทนให้แก่ผู้เอาประกันภัยได้เพิ่มสูงขึ้น ด้วยการลดภาระด้านการดำรงเงินกองทุนของบริษัทประกันภัยในช่วงสถานการณ์การแพร่ระบาดของโควิด-19 จากส่วนที่ตั้งไว้ผ่อนผันให้บริษัทถือเงินสดในมือได้มากขึ้น และยังเพิ่มทางเลือกให้กับบริษัทในการจัดหาแหล่งเงินทุนอื่นที่บริษัทสามารถเข้าถึงได้รวดเร็วกว่าการเพิ่มทุนและลดภาระค่าธรรมเนียมในการฝากเงินกับสถาบันการเงินของบริษัท นอกจากนี้ ยังทำให้บริษัทประกันภัยมีเวลามากขึ้นในการดำเนินการปรับปรุงฐานะเงินกองทุนและสภาพคล่องของบริษัทให้เป็นไปตามอัตราที่กฎหมายกำหนด
ในการดำเนินการตามประกาศฯ สำนักงาน คปภ. ได้แต่งตั้งคณะกรรมการและคณะทำงานรวม 3 ชุด เพื่อกำกับดูแล กลั่นกรองพิจารณาคำขอ โดยคณะกรรมการและคณะทำงานได้พิจารณาอย่างละเอียดรอบคอบตามคำขอและข้อมูลต่าง ๆ ประกอบแล้ว จึงมีมติเสนอให้นายทะเบียนเห็นชอบเพื่อประกาศรายชื่อบริษัทที่ได้รับการผ่อนผัน ดังนี้ 1) บริษัท สินมั่นคงประกันภัย จำกัด (มหาชน) 2) บริษัท ไทยประกันภัย จำกัด (มหาชน) และ 3) บริษัท เดอะ วัน ประกันภัย จำกัด (มหาชน) โดยให้มีผลตั้งแต่วันที่ 30 กันยายน 2564 จนถึงวันที่ 30 มิถุนายน 2565
การประกาศรายชื่อเป็นไปตามข้อ 7 ของประกาศ คปภ.ฯ ที่กำหนดให้ประกาศรายชื่อบริษัทที่ได้รับการผ่อนผันสำหรับขั้นตอนต่อไป สำนักงาน คปภ. จะตรวจสอบติดตามการดำเนินงานของทั้ง 3 บริษัทที่ได้รับการผ่อนผันให้ถือปฏิบัติตามเงื่อนไขที่กำหนดไว้อย่างเคร่งครัด ทั้งนี้ หากบริษัทใดไม่ปฏิบัติตามเงื่อนไขที่กำหนด จะเสนอนายทะเบียนยกเลิกมาตรการผ่อนผันในทันที เนื่องจากมาตรการผ่อนผันดังกล่าวเป็นกลไกชั่วคราวที่มุ่งช่วยเหลือบริษัทประกันภัยที่ประสบปัญหาสภาพคล่องรายกรณี เพื่อมิให้เกิดผลกระทบต่อประชาชนผู้เอาประกันภัย
“ขอให้ประชาชนมั่นใจว่ามาตรการผ่อนผันดังกล่าว จะช่วยเสริมความยืดหยุ่นในการดำเนินธุรกิจให้กับทั้ง 3 บริษัทที่มีปัญหาเรื่องสภาพคล่องจากการจ่ายค่าสินไหมทดแทนประกันโควิด-19 เป็นจำนวนมาก เพื่อไม่ให้ปัญหาการขาดสภาพคล่องลุกลามจนส่งผลกระทบต่อประชาชนผู้เอาประกันภัยที่ยื่นเคลมประกันโควิด-19 ทั้งนี้ หากมีข้อสงสัย สามารถติดต่อสอบถามเพิ่มเติมได้ที่สายด่วน คปภ. 1186 หรือ www.oic.or.th” เลขาธิการ คปภ. กล่าวในตอนท้าย
วันเสาร์ที่ 28 พฤษภาคม 2565
"นายกฯ" ยินดี ชื่นชม โนราไทย โชว์ไกล ถึง "เวนิส" ขอบคุณทุกฝ่ายผลักดัน ซอฟเพาเวอร์ไทย สู่สายตาชาวโลก
รองโฆษกรัฐบาลเผย "นายกฯ" ยินดี ชื่นชม โนราไทย โชว์ไกล ถึง "เวนิส" ขอบคุณทุกฝ่ายผลักดัน ซอฟเพาเวอร์ไทย สู่สายตาชาวโลก
วันที่28พ.ค.น.ส.ไตรศุลีไตรสรณกุลรองโฆษกประจำสำนักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมแสดงความยินดีและชื่นชมการเเสดงโนราของผศ.ธรรมนิตย์นิคมรัตน์ศิลปินแห่งชาติประจำปี2564ผู้มุ่งมั่นสืบสาน“มโนราห์”ในโครงการโนราไทยไปเวนิสนิทรรศการศิลปะร่วมสมัยและกิจกรรมส่งเสริมวัฒนธรรมปี2022 “มรดกโนรา: Spirit of NORA”ที่เมืองเวนิสประเทศอิตาลีจัดขึ้นระหว่างวันที่26พ.ค. - 3ก.ค. 2565ณPalazzo Pisani Santa Marinaนครเวนิสสาธารณรัฐอิตาลีในรูปแบบเทศกาลศิลปะร่วมสมัยเบียนนาเล่(Biennale)ผ่านนิทรรศการSpirit of NORA: Intangible Culture Heritage Of Thailand
น.ส.ไตรศุลีกล่าวว่าการแสดงดังกล่าวเกิดขึ้นจากการผลักดันของสงขลาพาวิเลียนร่วมด้วยกรมส่งเสริมวัฒนธรรมกระทรวงวัฒนธรรมสภาวัฒนธรรมไทยในสาธารณรัฐอิตาลีฝ่ายศิลปวัฒนธรรมมหาวิทยาลัยศิลปากรและมูลนิธิสงขลาเมืองเก่านอกจากการแสดงรำโนราบนเรือกอนโดลาซึ่งเป็นเหมือนสัญลักษณ์ที่สำคัญของนครเวนิสแล้วยังมีนิทรรศการมรดกโนราจัดแสดงศิลปะหลากหลายรูปแบบเพื่อนำเสนอเกี่ยวกับโนรา โดยได้รับความสนใจจากชาวนครเวนิสนักท่องเที่ยวรวมถึงคนไทยในนครเวนิสเป็นอย่างมาก
น.ส.ไตรศุลีกล่าวว่านายกรัฐมนตรีขอบคุณทุกฝ่ายที่เกี่ยวข้องที่ช่วยกันผลักดันศิลปวัฒนธรรมไทยให้ได้เผยแพร่สู่สายตาชาวโลกอันเป็นการส่งเสริมซอฟเพาเวอร์ไทยให้ชาวต่างชาติได้เห็นมรดกทางวัฒนธรรมของไทยที่ทรงคุณค่าและมีเอกลักษณ์โดดเด่นโดยย้ำว่ารัฐบาลมุ่งต่อยอดมรดกทางวัฒนธรรมพร้อมส่งเสริมเครือข่ายผู้สร้างงานศิลปะให้เข้มแข็ง เพื่อพัฒนางานด้านศิลปวัฒนธรรมของไทยสู่สากลสร้างการยอมรับต่อยอดสู่การท่องเที่ยวนำพาสังคมไปสู่ความมั่งคั่งยั่งยืนด้วยทุนทางวัฒนธรรมของคนไทย
น.ส.ไตรศุลีกล่าวว่าสำหรับโนราได้รับการยกให้เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติจากองค์การยูเนสโกมีคุณค่าและความสำคัญในฐานะศิลปะการแสดงที่สืบทอดทางการบูชาบรรพบุรุษและการบูชาทางศาสนาของคนในพื้นที่ภาคใต้โดยนำเสนอนิทานชาดกวรรณกรรมท้องถิ่นปัจจุบันมีการสืบทอดโนราทั้งการแสดงงานฝีมือดนตรีและพิธีกรรมจากรุ่นสู่รุ่นทั้งนี้การขึ้นทะเบียนโนราโดยองค์การยูเนสโกถือเป็นการช่วยส่งเสริมคุณค่าทางวัฒนธรรมได้เป็นอย่างดีที่จะเป็นผลดีทั้งทางด้านการสืบสานพัฒนาและมูลค่าทางเศรษฐกิจ
———-
วันเสาร์ที่ 8 มกราคม 2565
การรถไฟฟ้าขนส่งมวลชนแห่งประเทศไทย รายงานความก้าวหน้า งานก่อสร้างโครงการรถไฟฟ้า
------------------------------------
ข้อมูลการรายงานความก้าวหน้า งานก่อสร้างโครงการรถไฟฟ้าในความรับผิดชอบของ การรถไฟฟ้าขนส่งมวลชนแห่งประเทศไทย กระทรวงคมนาคม ณ วันที่ 31 ธันวาคม 2564 ดังนี้
1. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ความก้าวหน้างานโยธา 89.46%
2. โครงการรถไฟฟ้าสายสีเหลือง ช่วงลาดพร้าว - สำโรง
ความก้าวหน้างานโยธา 90.60%
ความก้าวหน้างานระบบรถไฟฟ้า 86.22%
ความก้าวหน้าโดยรวม 88.70%
3. โครงการรถไฟฟ้าสายสีชมพู ช่วงแคราย - มีนบุรี
ความก้าวหน้างานโยธา 85.59%
ความก้าวหน้างานระบบรถไฟฟ้า 81.45%
ความก้าวหน้าโดยรวม 83.88%
วันพุธที่ 2 มีนาคม 2565
นายกรัฐมนตรี ตรวจราชการ จ.ระยอง และ จ.สมุทรปราการ
วันจันทร์ที่ 28 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการในวันนี้(28ก.พ.65) โดยช่วงเช้าติดตามความคืบหน้าโครงการก่อสร้างท่าเรืออุตสาหกรรมมาบตาพุด ระยะที่ 3 จ.ระยอง เยี่ยมชมโครงการป่าชายเลนพระเจดีย์กลางน้ำ อัญมณีหนึ่งเดียวที่ตั้งอยู่กลางเมืองในเขตเทศบาลนครระยอง ซึ่งจะเป็น landmark แห่งใหม่ของ จ.ระยอง คาดว่าจะรองรับนักท่องเที่ยวและนักทัศนาจรได้ราว 200,000 คนต่อปี ดูงานด้านการทำประมงพื้นบ้านและการแปรรูปสินค้ากลุ่มประมงพื้นบ้าน บ้านตากวน ซึ่งเป็นแหล่งเรียนรู้ของกรมประมง และช่วงบ่ายเดินทางไปเป็นประธานในพิธีเปิดโครงการบ้านเคหะสุขเกษม จ.สมุทรปราการ บ้านเช่าราคาถูกเพื่อผู้สูงวัยที่ยังไม่มีที่อยู่อาศัยเป็นของตนเอง ให้มีที่อยู่ที่มั่นคงปลอดภัยในระยะยาว
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 30 มกราคม 2565
มท.1 สั่งการผู้ว่าฯ ทั่วประเทศ ให้กำหนดเนื้อสุกร หรือโภคภัณฑ์อื่น ๆ ที่ขาดแคลนอย่างผิดปกติ เป็นโภคภัณฑ์ที่ต้องทำการสำรวจในท้องที่จังหวัด หากพบการกระทำผิดกฎหมาย ให้ดำเนินการอย่างเด็
มท.1 สั่งการผู้ว่าฯ ทั่วประเทศ ให้กำหนดเนื้อสุกร หรือโภคภัณฑ์อื่น ๆ ที่ขาดแคลนอย่างผิดปกติ เป็นโภคภัณฑ์ที่ต้องทำการสำรวจในท้องที่จังหวัด หากพบการกระทำผิดกฎหมาย ให้ดำเนินการอย่างเด็ดขาด
วันนี้ (30 ม.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทยในฐานะประธานกรรมการสำรวจการกักตุนโภคภัณฑ์ เปิดเผยว่า เนื่องจากปัจจุบันได้เกิดสถานการณ์ราคาเนื้อสุกรและโภคภัณฑ์อื่น ๆ เช่น ไข่ไก่ น้ำมันพืช และเครื่องอุปโภคบริโภคปรับตัวสูงขึ้นอย่างผิดปกติ ส่งผลให้พี่น้องประชาชนในพื้นที่ต่าง ๆ ได้รับผลกระทบจากปัญหาดังกล่าว โดย พลเอก ประยุทธ์ จันทร์โอชา นายกรัฐมนตรี ได้มีข้อสั่งการให้หน่วยงานที่เกี่ยวข้อง ดำเนินการป้องกันและแก้ไขปัญหาเพื่อบรรเทาความเดือดร้อนของพี่น้องประชาชน ไม่ให้ถูกซ้ำเติมจากการฉกฉวยโอกาสขึ้นราคาสินค้าของผู้ประกอบการ ซึ่งกระทรวงมหาดไทย ได้มีการแต่งตั้งพนักงานเจ้าหน้าที่และซักซ้อมแนวทางปฏิบัติตามกฎหมายว่าด้วยการสำรวจการกักตุนโภคภัณฑ์แล้ว
พลเอก อนุพงษ์ เผ่าจินดา กล่าวว่า เพื่อให้การบังคับใช้มาตรการทางกฎหมายในการแก้ไขปัญหาเกี่ยวกับการกักตุนโภคภัณฑ์ในสถานการณ์ที่เนื้อสุกรและโภคภัณฑ์บางชนิดมีราคาสูงขึ้นผิดปกติเป็นไปตามกฎหมายว่าด้วยการสำรวจการกักตุนโภคภัณฑ์อย่างมีประสิทธิภาพ จึงได้สั่งการไปยังผู้ว่าราชการจังหวัดทุกจังหวัด และผู้ว่าราชการกรุงเทพมหานคร ในฐานะพนักงานเจ้าหน้าที่ ออกประกาศกำหนดให้เนื้อสุกร หรือโภคภัณฑ์อื่น ๆ เช่น ไข่ไก่ น้ำมันพืช ยารักษาโรค เวชภัณฑ์เกี่ยวกับการรักษาโรค ฯลฯ ซึ่งมีปัญหาการกักตุนหรือเกิดภาวการณ์ขาดแคลนโภคภัณฑ์ในท้องตลาดอย่างผิดปกติ เป็นโภคภัณฑ์ที่พนักงานเจ้าหน้าที่ประสงค์จะทำการสำรวจฯ ตามกฎหมายว่าด้วยการสำรวจการกักตุนโภคภัณฑ์ในเขตท้องที่จังหวัดนั้น ๆ และดำเนินการบังคับใช้มาตรการทางกฎหมายตามกฎหมายว่าด้วยการสำรวจการกักตุนโภคภัณฑ์ โดยเคร่งครัด
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทยให้ความสำคัญและกำชับให้พนักงานเจ้าหน้าที่ตามกฎหมายว่าด้วยการสำรวจการกักตุนโภคภัณฑ์ดำเนินการให้เป็นไปตามกฎหมาย หากพบผู้ฝ่าฝืนหรือกระทำความผิดให้ดำเนินการตามกฎหมาย อย่างเด็ดขาด ทั้งนี้ หากผู้ประกอบการหรือผู้ใดไม่ยอมชี้แจงข้อเท็จจริงหรือฝ่าฝืนคำสั่งหรือประกาศของคณะกรรมการหรือพนักงานเจ้าหน้าที่ มีความผิดต้องระวางโทษปรับไม่เกิน 10,000 บาท หรือจำคุกไม่เกิน 1 ปี หรือทั้งปรับทั้งจำ และในกรณีผู้ใดขัดขวางการกระทำของคณะกรรมการหรือพนักงานเจ้าหน้าที่ หรือไม่ให้ความสะดวกในการดำเนินการ มีความผิดต้องระวางโทษปรับไม่เกิน 10,000 บาท หรือจำคุกไม่เกิน 6 เดือน หรือทั้งปรับทั้งจำ และผู้ใดให้ถ้อยคำเท็จแก่คณะกรรมการหรือพนักงานเจ้าหน้าที่ หรือให้ถ้อยคำเท็จในการแจ้งปริมาณหรือสถานที่เก็บโภคภัณฑ์ มีความผิดต้องระวางโทษปรับไม่เกิน 10,000 บาท หรือจำคุกไม่เกิน 2 ปี หรือทั้งปรับทั้งจำ โดยหากพี่น้องประชาชนพบเห็นการกระทำที่อาจเข้าข่ายความผิดตามกฎหมายว่าด้วยการสำรวจการกักตุนโภคภัณฑ์ สามารถแจ้งผ่านสายด่วนศูนย์ดำรงธรรม โทร. 1567 ตลอด 24 ชั่วโมง
วันอังคารที่ 19 กรกฎาคม 2565
ปลัดกอบชัยฯ และคณะ ร่วมนำเสนอผลงานเพื่อตรวจประเมินรางวัลคุณภาพการบริหารจัดการภาครัฐ 4.0 ประจำปี พ.ศ. 2565
ปลัดกอบชัยฯ และคณะ ร่วมนำเสนอผลงานเพื่อตรวจประเมินรางวัลคุณภาพการบริหารจัดการภาครัฐ 4.0 ประจำปี พ.ศ. 2565
วันนี้ (19 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวต้อนรับคณะผู้ตรวจประเมินรางวัลคุณภาพการบริหารจัดการภาครัฐ 4.0 ประจำปี พ.ศ. 2565 โดยมี นางวรวรรณ ชิตอรุณ รองปลัดกระทรวงอุตสาหกรรมและคณะ ร่วมนำเสนอผลงาน โดยมีคณะกรรมการตรวจประเมินรางวัลคุณภาพการบริหารจัดการภาครัฐ 4.0 ประกอบไปด้วย นายจาดุร อภิชาตบุตร รศ.รัชต์วรรณ กาญจนปัญญาคม นางเมธินี เทพมณี ผศ.ดร.พนาสัณฑ์ เกาะสุวรรณ์ และเจ้าหน้าที่สำนักงานคณะกรรมการพัฒนาระบบราชการ เจ้าหน้าที่สำนักงานปลัดกระทรวงอุตสาหกรรม ส่วนกลางและส่วนภูมิภาค เข้าร่วม ณ ห้องประชุม อก.1 อาคารสำนักงานปลัดกระทรวงอุตสาหกรรม และผ่านระบบออนไลน์ทางแอปพลิเคชัน Zoom Meeting
โดย ผลงานของสำนักงานปลัดกระทรวงอุตสาหกรรม ที่โดดเด่นแสดงถึงการนำเทคโนโลยีดิจิทัลและนวัตกรรมมาใช้ในกระบวนการทำงานเพื่อบริการและลดภาระให้ประชาชนและผู้ประกอบการ ประกอบด้วย ด้านการกำกับดูแลการประกอบการ : การลดระยะเวลาในการการอนุมัติ อนุญาต ตามกฎหมาย: กรณีการขอใบอนุญาตประกอบกิจการโรงงาน การชำระค่าธรรมเนียมรายปีโรงงาน และการกำกับดูแลกากอุตสาหกรรมผ่านระบบออนไลน์
ด้านการแปลงนโยบายสู่การปฏิบัติ : การขับเคลื่อน BCG Model ของกระทรวงอุตสาหกรรม และโครงการเกี่ยวเนื่องโดยการใช้เทคโนโลยีและนวัตกรรมในการพัฒนาต่อยอดและยกระดับสินค้าและบริการให้มีมูลค่าสูงขึ้นและมีความมั่นคงยั่งยืน การพัฒนาเมืองอุตสาหกรรมเชิงนิเวศ การพัฒนาผลักดันโรงงานอุตสาหกรรมสู่อุตสาหกรรมสีเขียว
ด้านการส่งเสริมและพัฒนาอุตสาหกรรม : การดำเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Argo Industrial Community: OPOAI-C) การรับรองคุณภาพผลิตภัณฑ์ชุมชน (มผช.) การขอรับการสนับสนุนสินเชื่อกองทุนพัฒนาเอสเอ็มอีตามแนวประชารัฐผ่านช่องทางออนไลน์
นอกจากนี้ในส่วนของผลงานที่เป็นความโดดเด่นของระบบราชการ 4.0 ได้แก่ การพัฒนาฐานข้อมูลเพื่อนำไปสู่การเปิดเผยข้อมูลภาครัฐ (Open Data) การสนับสนุนสินเชื่อ SMEs ผ่านช่องทางออนไลน์ การจัดทำระบบการป้องกันและควบคุมการแพร่ระบาดของเชื้อ COVID-19 ในโรงงาน
#กระทรวงอุตสาหกรรม
วันพฤหัสบดีที่ 26 พฤษภาคม 2565
PM arrives in Tokyo for 27th Nikkei Forum
PM arrives in Tokyo for 27th Nikkei Forum
May 26, 2022, at 0630hrs (Japan local time), Prime Minister and Defense Minister Gen. Prayut Chan-o-cha and the delegation arrived at Haneda International Airport, Tokyo, Japan, to attend the 27th International Conference on the Future of Asia (Nikkei Forum) upon an invitation of Nikkei Inc. during May 26-27, 2022.
Aside from attending the 27th Nikkei Forum, the Prime Minister is scheduled to meet with Japanese Prime Minister Fumio Kishida. This will be their second meeting after the latter’s official visit to Thailand early this month, and will be a good opportunity for both parties to follow up on and take forward outcomes of the meeting in Thailand for an elevation of comprehensive strategic partnership. The Prime Minister will also meet with Japanese private sector to boost their confidence and affirm the Thai Government’s policy to support foreign direct investment and business operation, especially Japanese investment in new economic clusters. He will also underscore the Government’s implementation of the BCG Economic Model.
วันพุธที่ 29 กันยายน 2564
รัฐบาลเดินหน้าพลิกโฉมประเทศไทย
วันอังคารที่ 28 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพลิกโฉมประเทศไทย สู่สังคมก้าวหน้า เศรษฐกิจมูลค่าอย่างยั่งยืน โดยมีเป้าหมายสำคัญ 5 ประการได้แก่ 1.การปรับโครงสร้างการผลิตให้เป็นเศรษฐกิจบนฐานนวัตกรรม 2.การพัฒนาคนให้มีความสามารถ มีคุณภาพชีวิตที่เหมาะสม และพร้อมต่อการดำรงชีวิตในศตวรรษที่ 21 3.การสร้างสังคมแห่งโอกาสและความเป็นธรรม ขจัดความเหลื่อมล้ำรูปแบบต่าง ๆ 4.การสร้างความยั่งยืนโดยคำนึงถึงสิ่งแวดล้อม ระบบนิเวศ และการเปลี่ยนแปลงสภาพภูมิอากาศ และ 5.การเตรียมพร้อมรับมือความเสี่ยงและการเปลี่ยนแปลงภายใต้บริบทโลกใหม่ โดยเน้นการพัฒนาโครงสร้างพื้นฐานที่มีคุณภาพและพัฒนาระบบบริหารจัดการภาครัฐที่ประชาชนสามารถเข้าถึงและใช้ประโยชน์ได้อย่างเต็มที่
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 17 ธันวาคม 2564
3 หน่วยงาน สธ. รับพระราชทานรางวัล “ศรีสวางควัฒน” เป็นหน่วยงานดีเด่นที่อุทิศตนปฏิบัติงานด้วยความเสียสละ
ปลัดกระทรวงสาธารณสุข เผย หน่วยงานสังกัดกระทรวงสาธารณสุข 3 แห่ง ได้รับพระราชทานรางวัล “ศรีสวางควัฒน” ซึ่งราชวิทยาลัยจุฬาภรณ์ และกระทรวงสาธารณสุข จัดให้มีขึ้นเพื่อเทิดพระเกียรติ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศร
ปลัดกระทรวงสาธารณสุข เผย หน่วยงานสังกัดกระทรวงสาธารณสุข 3 แห่ง ได้รับพระราชทานรางวัล “ศรีสวางควัฒน” ซึ่งราชวิทยาลัยจุฬาภรณ์ และกระทรวงสาธารณสุข จัดให้มีขึ้นเพื่อเทิดพระเกียรติ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี พระราชทานให้กับหน่วยงานสาธารณสุขดีเด่นที่เป็นหน่วยงานแห่งการอุทิศตนในการปฏิบัติงานด้วยความเสียสละ อุตสาหะและทุ่มเท
นายแพทย์เกียรติภูมิ วงศ์รจิต ปลัดกระทรวงสาธารณสุข เปิดเผยว่า โครงการรางวัล “ศรีสวางควัฒน” เป็นรางวัลที่เกิดจากการดำเนินการร่วมกันระหว่าง ราชวิทยาลัยจุฬาภรณ์ และกระทรวงสาธารณสุข เพื่อเทิดพระเกียรติ ศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยสรรหาหน่วยงานสาธารณสุขดีเด่นที่เป็นหน่วยงานแห่งการอุทิศตนในการปฏิบัติงานด้วยความเสียสละ อุตสาหะและทุ่มเท สมควรได้รับการยกย่องและเชิดชู เพื่อเป็นขวัญ กำลังใจ เชิดชูคุณค่าเกียรติภูมิ และศักดิ์ศรีของบุคลากรสาธารณสุขในหน่วยงานนั้นๆ ตลอดจนสร้างแรงบันดาลใจและเป็นต้นแบบแก่หน่วยงานสาธารณสุขอื่นได้ใช้เป็นแนวทางปฏิบัติสืบไป
โดยในปีนี้ โครงการรางวัล “ศรีสวางควัฒน” ได้ดำเนินการคัดเลือกหน่วยงานที่มีการดำเนินงานตรงตามเกณฑ์และผู้แทนหน่วยงานเข้าเฝ้ารับพระราชทานรางวัล จาก ศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี องค์ประธานราชวิทยาลัยจุฬาภรณ์ณ ตำหนักทิพย์พิมาน ตำบลโป่งตาลอง อำเภอปากช่อง จังหวัดนครราชสีมา เมื่อวันที่ 16 ธันวาคม 2564 ที่ผ่านมาประกอด้วย 1) ระดับโรงพยาบาลศูนย์/โรงพยาบาลทั่วไป ได้แก่ โรงพยาบาลเจ้าพระยาอภัยภูเบศร โดยแพทย์หญิงโศรยา ธรรมรักษ์ ผู้อำนวยการโรงพยาบาลเจ้าพระยาอภัยภูเบศร 2) ระดับโรงพยาบาลชุมชน ได้แก่ โรงพยาบาลพนมไพร โดย นายแพทย์วัชระ เอี่ยมรัศมีกุล ผู้อำนวยการโรงพยาบาลพนมไพร และ 3) ระดับโรงพยาบาลส่งเสริมสุขภาพตำบล ได้แก่ โรงพยาบาลส่งเสริมสุขภาพตำบลทุ่งหลวง โดย นายเอกศิลา ปานศรี ผู้อำนวยการโรงพยาบาลส่งเสริมสุขภาพตำบลทุ่งหลวง นับเป็นขวัญกำลังใจแก่บุคลากรของกระทรวงสาธารณสุขในการปฏิบัติงานเพื่อประโยชน์ของประชาชนสืบไป
*********************************** 17 ธันวาคม 2564
วันพุธที่ 24 พฤศจิกายน 2564
“ชัยวุฒิ” พลิกโฉมโทร 1212 สู่ศูนย์ช่วยเหลือและจัดการปัญหาออนไลน์
“ชัยวุฒิ” พลิกโฉมโทร 1212 สู่ศูนย์ช่วยเหลือและจัดการปัญหาออนไลน์
วันนี้ (24 พ.ย 64) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) แถลงข่าวพลิกโฉมโทร 1212 สู่ศูนย์ช่วยเหลือและจัดการปัญหาออนไลน์ ณ ห้องประชุม ชั้น 15 สำนักงานพัฒนาธุรกรรมทางอิเล็กทรอนิกส์ พร้อมด้วยนายทศพล เพ็งส้ม ผู้ช่วยรัฐมนตรีประจำสำนักนายกรัฐมนตรี ปฏิบัติหน้าที่ประจำกระทรวงดิจิทัลฯ นายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวงดิจิทัลฯ และนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ โดยมีเป้าหมายเพื่อยกระดับการคุ้มครองผู้บริโภค และประชาชนผู้ตกเป็นเหยื่อมิจฉาชีพและกลโกงทางออนไลน์ ให้เข้าถึงกระบวนการช่วยเหลือเยียวยาได้มีประสิทธิภาพยิ่งขึ้น โดยขยายขอบเขตการรับเรื่องร้องเรียนไปถึงปัญหาอื่นๆ เพิ่มเติม เช่น ปัญหาการฉ้อโกง เว็บไซต์ผิดกฎหมาย และแชร์ลูกโซ่ พร้อมบูรณาการการทำงานร่วมกับหน่วยงานต่างๆ ให้มากขึ้น ซึ่งการแถลงข่าวปรับโฉมบริการโทร 1212 OCC สู่ “ศูนย์ช่วยเหลือและจัดการปัญหาออนไลน์” มีดาราและ Influencer ชื่อดังมาร่วมงานแถลงข่าวครั้งนี้ด้วย ไม่ว่าจะเป็น ธันวา สุริยะจักร , ไมค์ ภัทรเดช สงวนความดี, คิง ก่อนบ่าย, เส้นด้าย พิมพ์ลดา เเววไทสง, ไวท์ ศุทธิ เรืองวิทยาโชติ, เบส อนาวิล ชาติทอง, สุระ รพีสิริรัตน์ , เหม่เหม ธัญญวีร์ ชุณหสวัสดิกุล, สิงโต สกลรัตน์ พันเทศ
***********************
วันพฤหัสบดีที่ 7 ตุลาคม 2564
กระทรวงแรงงานแจ้งแรงงานไทยที่กลับจากทำงานเก็บผลไม้ป่าในฟินแลนด์และสวีเดน ปรับลดระยะเวลากักกันตัวเหลือ 7วัน หรือ 10 วัน ตามที่ศบค.กำหนด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เมื่อวันที่ 30 กันยายน 2564 ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) มีมาตรการการปรับลดระยะเวลาการกักกันตัว
สำหรับผู้เดินทางทางมาจากต่างประเทศจากเดิม 14 วัน เป็น 7 วันหรือ 10 วัน แล้วแต่กรณี โดยมีมติให้แรงงานไทยที่กลับจากการทำงานเก็บผลไม้ป่าในฟินแลนด์และสวีเดน ที่เดินทางถึงประเทศไทยตั้งแต่วันที่ 1 ต.ค. 64 เป็นต้นไป เข้ารับการกักกันตัวตามเงื่อนไข ดังนี้
1. กลุ่มแรงงานไทยที่มีเอกสารรับรองการฉีดวัคซีน (Vaccine Certificate) ครบ 2 เข็มก่อนเดินทางเข้าประเทศไทย 14 วัน ลดเวลาการกักกันตัวเหลือ 7 วัน และตรวจหาเชื้อด้วยวิธี RT-PCR 2 ครั้ง ในวันแรกที่มาถึง (วันที่ 0-1) และครั้งที่สอง (วันที่ 6-7) ก่อนออกจากสถานที่กักกันตัว
2. กลุ่มแรงงานไทยที่ได้รับการฉีดวัคซีนยังไม่ครบ 2 เข็ม ให้กักกันตัว 10 วัน และตรวจหาเชื้อด้วยวิธี RT-PCR 2 ครั้ง ในวันแรกที่มาถึง (วันที่ 0-1) และครั้งที่สอง (วันที่ 8-9) ก่อนออกจากสถานที่กักกันตัว
นายสุชาติ กล่าวต่อไปว่า นอกจากนี้ยังปรับลดราคาการกักกันตัวในสถานที่กักกันรูปแบบเฉพาะองค์กร (Organizational Quarantine: OQ) ซึ่งมีให้เลือกทั้งแบบห้องพักเดี่ยว และห้องพักคู่ มีค่าใช้จ่ายสำหรับการบริการแบบครบวงจรตลอดระยะเวลาการกักตัว 7 วัน สำหรับห้องพักเดี่ยว ราคา 13,500 บาท/ห้อง และห้องพักคู่ 23,500 บาท/ห้อง สำหรับระยะเวลากักตัว 10 วัน ห้องพักเดี่ยว ราคา 18,857 บาท/ห้อง และห้องพักคู่ 32,714 บาท/ห้อง ซึ่งการลดระยะเวลาการกักตัวในครั้งนี้ จะช่วยให้แรงงานไทยประหยัดค่าใช้จ่ายมากขึ้น เกี่ยวกับเรื่องนี้ พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ท่านก็กำชับกระทรวงแรงงานให้ดูแลแรงงานไทยที่เดินทางกลับจากการทำงาน
ต่างประเทศให้ดีมาโดยตลอด ให้คำนึงถึงความคุ้มค่าด้านค่าใช้จ่าย พร้อมกับได้ใช้บริการสถานที่กักกันที่มีมาตรฐานการป้องกันและควบคุมโรคตามที่สาธารณสุขกำหนด
ด้านนายไพโรจน์ โชติกเสถียร อธิบดีกรมการจัดหางาน กล่าวว่า เมื่อสิ้นสุดฤดูกาลเก็บผลไม้ป่าปี 2021 จะมีแรงงานเดินทางกลับประเทศไทยระหว่างวันที่ 21 ก.ย. -28 ต.ค. 64 รวม 8,153 คน จากประเทศฟินแลนด์ จำนวน 3,081 คน และประเทศสวีเดน จำนวน 5,072 คน โดยทุกคนที่เข้ารับการกักกันตัวในโรงแรมที่พักซึ่งเป็นสถานที่กักกันรูปแบบเฉพาะองค์กร (OQ) หากตรวจพบเชื้อโควิด-19 ทางโรงแรมจะแจ้งโรงพยาบาลคู่สัญญาเพื่อรับตัวไปรักษา โดยบริษัทประกันที่แรงงานไทยทำประกันไว้ก่อนเดินทางไปทำงานต่างประเทศ
ตามที่กรมการจัดหางานกำหนด จะเป็นผู้รับผิดชอบค่าใช้จ่ายในการรักษาพยาบาล
ทั้งนี้ คนหางานที่ต้องการเดินทางไปทำงานต่างประเทศ สามารถสอบถามข้อมูลเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694 หรือเว็บไซต์กองบริหารแรงงานไทยไปต่างประเทศ www.doe.go.th/overseas
วันพฤหัสบดีที่ 3 มีนาคม 2565
PM’s statement delivered at UNEP@50
PM’s statement delivered at UNEP@50
March 3, 2022, at 1650hrs, Thailand time, or 1250hrs, Nairobi (Kenya) time, Prime Minister and Defense Minister Gen. Prayut Chan-o-cha delivered a pre-recorded statement at the Special Session to Commemorate the 50th Anniversary of the Creation of United Nations Environment Programme (UNEP@50). Government Spokesperson Thanakorn Wangboonkongchana disclosed gist as follows:
The Prime Minister emphasized that the world has been facing with many environmental problems as well as the COVID-19 crisis which is resulted from unsustainable development that abuse nature and ecosystem, and expressed the need to enhance the role of UNEP in collaborating with the secretariat of Multilateral Environmental Agreements (MEAs), through the UNEP regional offices, in order to vigorously tackle the global environmental crises. Thailand is very proud to be the home of UNEP Regional Office for Asia and the Pacific, and the Prime Minister reaffirmed that the country will continue to strongly support UNEP.
At the national level, Thailand has strictly enforced environmental laws and policies based on scientific information as well as our wisdom and traditional knowledge. The country has also continuously developed environmental laws, and is currently in the process of advancing the relevant Acts. The Prime Minister wished that UNEP would be the lead UN agency in facilitating innovation and technology supports as well as other means of implementation to the member states, based on each national circumstances. As a chair of APEC this year, Thailand will promote Bio-Circular-Green Economic Model (BCG) as the key blueprint to drive the economic recovery after being hit by the COVID-19 pandemic. BCG will focus on “the balance of all things,” through advancing technology and innovation in which will certainly lead to the sustainable development.
According to the Government Spokesperson, UNEP@50 is now being held during March 3-4, 2022. This is a high-level segment held under theme: “Strengthening UNEP for the implementation of the environmental dimension of the 2030 Agenda for Sustainable Development”. The High-Level Opening Ceremony was chaired by President Uhuru Kenyatta of the Republic of Kenya, who also delivered an opening speech, and was participated by national leaders and heads of international organizations, such as UN Secretary-General António Guterres, Executive Director of the United Nations Environment Programme Inger Andersen, President Mokgweetsi Masisi of the Republic of Botswana, and President Muhammadu Buhari of the Federal Republic of Nigeria.
Leaders of other countries across the world have also delivered their pre-recorded statement at the event.
วันอังคารที่ 2 พฤศจิกายน 2564
รมต.นร. นายอนุชา มั่นใจ Thailand Pass พร้อมอำนวยความสะดวกนักท่องเที่ยวเข้าไทย  พบต่างชาติลงทะเบียนแล้วกว่า 3 หมื่นราย
รมต.นร. นายอนุชา มั่นใจ Thailand Pass พร้อมอำนวยความสะดวกนักท่องเที่ยวเข้าไทย  พบต่างชาติลงทะเบียนแล้วกว่า 3 หมื่นราย
วันนี้ (2 พฤศจิกายน 2564) เวลา 10.00 น. ณ ท่าอากาศยานสุวรรณภูมิ นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วยคณะ ประกอบด้วย นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรี ดร.วีรพงศ์ ไชยเพิ่ม ประธานคณะกรรมการสํานักงานพัฒนารัฐบาลดิจิทัล ดร.สุพจน์ เธียรวุฒิ ผู้อำนวยการสำนักงานพัฒนารัฐบาลดิจิทัล เดินทางลงพื้นที่เพื่อติดตามการดำเนินงานของสำนักงานพัฒนารัฐบาลดิจิทัล (องค์การมหาชน) หรือ สพร. ภายใต้กิจกรรมการเตรียมความพร้อมในการต้อนรับนักท่องเที่ยวที่เดินทางเข้าประเทศไทย ช่วงสถานการณ์ระบาดของเชื้อไวรัสโควิด-19 และติดตามความพร้อมของจุดบริการ Thailand Pass โดยมี นายกิตติพงศ์ กิตติขจร ผู้อำนวยการท่าอากาศยานสุวรรณภูมิ พร้อมด้วย นพ.โรม บัวทอง แพทย์ผู้เชี่ยวชาญด้านระบาดวิทยา กรมควบคุมโรค นายนฤชัย นินนาท ผู้อำนวยการกองคุ้มครองและดูแลผลประโยชน์คนไทยในต่างประเทศ กรมการกงสุล ร่วมต้อนรับ
สำหรับ Thailand Pass เป็นระบบลงทะเบียนเข้าประเทศไทยทางอากาศ ในรูปแบบ Web-based เกิดจากความร่วมมือของกระทรวงการต่างประเทศ และสำนักงานพัฒนารัฐบาลดิจิทัล (องค์การมหาชน) เพื่อรองรับการเปิดประเทศ ในวันที่ 1 พฤศจิกายน 2564 โดยมีเป้าหมายสนับสนุนนโยบายอำนวยความสะดวกการเดินทาง ภายใต้แนวคิด Ease of Traveling หลังการเปิดประเทศ โดยให้ผู้เดินทางทั้งชาวไทยและชาวต่างชาติกรอกข้อมูลก่อนเข้าประเทศ แทนการออกเอกสาร COE เพื่อลดขั้นตอนการดำเนินการ
รัฐมนตรีประจำสำนักนายกรัฐมนตรี กล่าวว่า ระบบ Thailand Pass เป็นระบบที่จะช่วยอำนวยความสะดวกแก่นักท่องเที่ยว ซึ่งที่ผ่านมาประเทศไทยใช้ระบบ COE แต่มีความยุ่งยากเรื่องการเตรียมเอกสาร โดยพบว่าปีที่ผ่านมามีจำนวนเอกสารแจ้งเข้าประเทศกว่า 4 แสนฉบับ และพบปัญหาการดำเนินการล่าช้า การนำระบบ Thailand Pass มาช่วยจะทำให้การดำเนินการรวดเร็ว สะดวก และสร้างความประทับใจแก่นักท่องเที่ยวที่เดินทางเข้าประเทศไทย ซึ่งภายหลังเปิดประเทศวันที่ 1 พฤศจิกายนที่ผ่านมา พบว่ามีการลงทะเบียนแล้วกว่า 30,000 ราย และได้รับการอนุมัติตามระบบแล้วกว่า 4,000 ราย
ทางด้าน นายกิตติพงศ์ กิตติขจร ผู้อำนวยการท่าอากาศยานสุวรรณภูมิเปิดเผยว่า ในวันนี้มีเที่ยวบินขาเข้าประเทศไทย 31 เที่ยวบิน ผู้โดยสาร 2,600 คน เป็นชาวต่างชาติ 1,500 คน ซึ่งท่าอากาศยานเองมีความพร้อม ทั้งทางด้านระบบและบุคลากรเพื่อรองรับนักท่องเที่ยวที่ทยอยเดินทางเข้าประเทศเพิ่มขึ้น
วันศุกร์ที่ 10 มิถุนายน 2565
ก.แรงงาน จัดกิจกรรมรวมพลังวันต่อต้านการใช้แรงงานเด็กโลก มุ่งขจัดการใช้แรงงานเด็กรูปแบบที่เลวร้ายให้หมดสิ้นจากประเทศไทย
กระทรวงแรงงาน โดยกรมสวัสดิการและคุ้มครองแรงงาน จัดกิจกรรมวันต่อต้านการใช้แรงงานเด็กโลก ประจำปี 2565 โดยมุ่งมั่นและตั้งใจขจัดปัญหาการใช้แรงงานเด็กในรูปแบบเลวร้ายทุกรูปแบบให้หมดสิ้นไปตามหลัก ILO พร้อมมุ่งเน้นการทำงานเชิงบูรณาการของหน่วยงานภาคีเครือข่าย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เนื่องในวันที่ 12 มิถุนายนของทุกปี องค์การแรงงานระหว่างประเทศ (ILO) ได้กำหนดให้เป็น “วันต่อต้านการใช้แรงงานเด็กโลก (World Day Against Child Labour)” ซึ่งประเทศไทยเป็นหนึ่งในสมาชิกของไอแอลโอ รัฐบาลภายใต้การนำของพลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมพลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน ได้ให้ความสำคัญต่อการแก้ไขปัญหาการใช้แรงงานเด็กมาอย่างต่อเนื่อง และได้กำชับให้หน่วยงานที่เกี่ยวข้องร่วมกันแก้ไขปัญหาและขจัดการใช้แรงงานเด็กในรูปแบบที่เลวร้ายให้หมดสิ้นไปจากประเทศไทย ในส่วนของกระทรวงแรงงาน โดยกรมสวัสดิการและคุ้มครองแรงงาน (กสร.) ในฐานะหน่วยงานหลักในการคุ้มครองแรงงาน และเป็นฝ่ายเลขานุการคณะกรรมการระดับชาติ เพื่อขจัดการใช้แรงงานเด็กในรูปแบบที่เลวร้าย ดำเนินการตามมาตรการและแก้ไขปัญหาการใช้แรงงานเด็กในรูปแบบเลวร้ายทุกรูปแบบ โดยที่ผ่านมา ได้ร่วมกับไอแอลโอ เพื่อให้การดำเนินการดังกล่าวมีประสิทธิภาพ และเป็นที่ยอมรับในระดับสากล ทั้งนี้ กสร. ได้จัดทำแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 - 2570 ซึ่งจะเป็นกลไกหลักให้หน่วยงานต่าง ๆ นำไปใช้เป็นแนวทางในการแก้ไขปัญหาการใช้แรงงานเด็ก รวมไปถึงจะได้มีการหารือร่วมกับสำนักงานสถิติแห่งชาติถึงความเป็นไปได้ในการจัดทำโครงการสำรวจภาวะการทำงานของเด็ก เพื่อจะเป็นประโยชน์ต่อการวางแผนการดำเนินงานแก้ไขปัญหาการใช้แรงงานเด็กของประเทศไทยในอนาคต
นางสาวกาญจนา พูลแก้ว รองอธิบดีกรมสวัสดิการและคุ้มครองแรงงาน กล่าวว่า กระทรวงแรงงาน โดยกรมสวัสดิการและคุ้มครองแรงงาน ได้กำหนดจัดงานวันต่อต้านการใช้แรงงานเด็กโลก ประจำปี 2565 ขึ้นในวันนี้ (10 มิ.ย.65) เวลา 13.30 น. ที่ห้องประชุมศูนย์เทคโนโลยี ชั้น 15 อาคารกรมสวัสดิการและคุ้มครองแรงงาน การจัดงานครั้งนี้ถือเป็นหนึ่งในการดำเนินการที่สำคัญและสอดคล้องกับวัตถุประสงค์ของไอแอลโอที่ต้องการสร้างการตระหนักรู้ให้แก่หน่วยงานภาครัฐ ภาคเอกชน รวมไปถึงประชาชนทั่วไป ในการแก้ไขปัญหาการใช้แรงงานเด็ก ซึ่งวันต่อต้านการใช้แรงงานเด็กโลกในปีนี้ไอแอลโอได้กำหนดแนวคิดหลัก คือ “การคุ้มครองทางสังคมเพื่อยุติปัญหาการใช้แรงงานเด็ก (Universal social protection to end child labour)” ที่มุ่งเน้นการทำงานเชิงบูรณาการของหน่วยงานภาคีเครือข่ายที่มีภารกิจเกี่ยวข้องกับการแก้ไขปัญหาการใช้แรงงานเด็ก โดยการจัดงานในวันนี้จัดในรูปแบบออนไลน์ผ่านสื่ออิเล็กทรอนิกส์ (Zoom) มีผู้เข้าร่วมกิจกรรม ประกอบด้วย หน่วยงานภาครัฐ เอกชน ภาคประชาสังคม รวมถึงนายจ้าง ลูกจ้างในสถานประกอบกิจการจำนวนกว่า 800 คน กิจกรรมภายในงาน อาทิ รับฟังนโยบายด้านการต่อต้านการใช้แรงงานเด็กจากผู้บริหารระดับสูงของกระทรวงแรงงาน และร่วมกันแสดงสัญลักษณ์ต่อต้านการใช้แรงงานเด็กของผู้เข้าร่วมกิจกรรม เป็นต้น
วันพฤหัสบดีที่ 24 มิถุนายน 2564
โฆษกรัฐบาลรายงานความคืบหน้าการแจ้งเบาะแส ร้องทุกข์ฯ เกี่ยวกับโควิด-19 ผ่าน 5 ช่องทาง 1111 ของรัฐบาล ยุติเรื่องได้แล้วกว่า 2.5 แสนเรื่อง
โฆษกรัฐบาลรายงานความคืบหน้าการแจ้งเบาะแส ร้องทุกข์ฯ เกี่ยวกับโควิด-19 ผ่าน 5 ช่องทาง 1111 ของรัฐบาล ยุติเรื่องได้แล้วกว่า 2.5 แสนเรื่อง
นายอนุชา บูรพชัยศรี โฆษกประจำสำนักนายกรัฐมนตรี เปิดเผยถึงการดำเนินการการรับแจ้งเบาะแส ร้องทุกข์ขอความช่วยเหลือ สอบถามข้อมูล เสนอความคิดเห็นและข้อเสนอแนะเกี่ยวกับโควิด-19 ผ่าน 5 ช่องทาง 1111 ของรัฐบาล ศูนย์บริการประชาชน สำนักงานปลัดสำนักนายกรัฐมนตรีรายงานตั้งแต่วันที่ 7 มกราคม – 23 มิถุนายน 2564 พบว่า มีการแจ้งข้อมูลต่าง ๆ เข้ามา ทั้งหมด 249,448 เรื่อง แบ่งเป็น 1) แจ้งเบาะแสบ่อนการพนัน จำนวน 652 เรื่อง 2) แจ้งเบาะแสการไม่ปฏิบัติตามข้อกำหนดตามความในมาตรา 9 แห่ง พ.ร.ก. ฉุกเฉินฯ และแรงงานเข้าเมืองผิดกฎหมาย จำนวน 432 เรื่อง และ 3) ร้องทุกข์ขอความช่วยเหลือ สอบถามข้อมูล เสนอความคิดเห็นหรือข้อเสนอแนะเกี่ยวกับโควิด-19 จำนวน 248,364 เรื่อง โดยขณะนี้สามารถยุติเรื่องได้แล้ว จำนวน 248,166 เรื่องและรอผลการพิจารณาอีก 1,282 เรื่อง
โฆษกประจำสำนักนายกรัฐมนตรี เปิดเผยการดำเนินการดังกล่าวที่เกิดผลเป็นรูปธรรมนั้น เป็นไปตามนโยบายของรัฐบาลและนายกรัฐมนตรี ที่ต้องการสนับสนุนการมีส่วนร่วมตรวจสอบของภาคประชาชน โดยการเสนอเรื่องราวร้องทุกข์ การแจ้งเบาะแสการ กระทำผิดกฎหมาย และการเสนอข้อคิดเห็น ข้อเสนอแนะ คำติชมได้ด้วยตนเอง หรือผ่านทางจดหมาย โทรศัพท์ โทรสาร และทางเว็บไซต์ “www.1111.go.th” ซึ่งเป็นช่องทางการให้บริการประชาชน ที่มีความสะดวกและรวดเร็ว สามารถให้บริการได้ตลอดเวลาด้วย
...................
วันจันทร์ที่ 28 มิถุนายน 2564
ยืนยัน “ไม่ล็อกดาวน์” เพิ่มมาตรการคุมโควิด-19 ระดับเข้มข้น
....
นายอนุชา บูรพชัยศรี โฆษกรัฐบาล ยืนยันว่า ประกาศข้อกำหนด ฉบับที่ 25 ที่เผยแพร่ผ่านเว็บไซต์ราชกิจจานุเบกษา “ไม่ได้ล็อกดาวน์” แต่เป็นการยกระดับมาตรการที่เข้มข้นเป็นการชั่วคราว เพื่อให้สอดคล้องกับสถานการณ์การแพร่ระบาด โดยมีผลในพื้นที่และกลุ่มเสี่ยงสูง สำหรับประชาชนทั่วไปยังสามารถเดินทางและดำเนินกิจกรรมประจำวันตามปกติ และขอให้หลีกเลี่ยงการเดินทางข้ามจังหวัดในช่วงนี้
อ่านเพิ่มเติม คลิกhttps://www.thaigov.go.th/news/contents/details/43133
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 30 กรกฎาคม 2565
นายกฯ ส่งใจเชียร์นักกีฬาไทย และเชิญชวนชาวไทยร่วมส่งกำลังใจเชียร์ ทัพนักกีฬาไทย แข่งกีฬา “ASEAN Para Games 2022” วันที่ 30 ก.ค. – 6 ส.ค. นี้
นายกฯ ส่งใจเชียร์นักกีฬาไทย และเชิญชวนชาวไทยร่วมส่งกำลังใจเชียร์ ทัพนักกีฬาไทย แข่งกีฬา “ASEAN Para Games 2022” วันที่ 30 ก.ค. – 6 ส.ค. นี้
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและส่งกำลังใจให้ทัพนักกีฬาคนพิการทีมชาติไทย ในการแข่งขันกีฬาอาเซียนพาราเกมส์ ครั้งที่ 11 (ASEAN Para Games 2022) ณ เมืองสุราการ์ตา (โซโล) ประเทศอินโดนีเซีย ระหว่างวันที่ 30 กรกฎาคม – 6 สิงหาคม 2565 โดยขอนักกีฬาทุกคนแสดงศักยภาพออกมาอย่างเต็มกำลังความสามารถ ตามที่ได้ทุ่มเทฝึกซ้อมมา พร้อมอวยพรให้นักกีฬาประสบความสำเร็จในการแข่งขัน ทำผลงานได้ตามที่ตั้งใจไว้
โฆษกประจำสำนักนายกรัฐมนตรี กล่าวว่า การแข่งขันกีฬาอาเซียนพาราเกมส์ ครั้งที่ 11 มีนักกีฬาคนพิการเข้าร่วมกว่า 1,500 คน จาก 11 ชาติอาเซียน ได้แก่ บรูไน, กัมพูชา, อินโดนีเซีย, ลาว, มาเลเซีย, เมียนมา, ฟิลิปปินส์, สิงคโปร์, ไทย, เวียดนาม และติมอร์เลสเต โดยจัดการแข่งขันทั้งหมด 14 ชนิดกีฬา ประกอบด้วย กรีฑา ยิงธนู แบดมินตัน บอคเซีย ฟุตบอลคนตาบอด หมากรุก โกลบอล ยูโด ยกน้ำหนัก ว่ายน้ำ เทเบิลเทนนิส วีลแชร์เทนนิส วอลเลย์บอลนั่ง และวีลแชร์บาสเกตบอล
โดยประเทศไทยส่งนักกีฬาเข้าร่วมทั้งหมด 310 คน ในทุกชนิดกีฬา และเจ้าหน้าที่อีก 169 คน รวมทั้งหมด 479 คน และตั้งเป้าหมายทำผลงานในการแข่งขันอาเซียนพาราเกมส์ครั้งนี้ไว้อย่างน้อย 70 เหรียญทอง ซึ่งจากผลงานการแข่งขันอาเซียนพาราเกมส์ที่ผ่านมาของนักกีฬาไทย ถือว่าประสบความสำเร็จมากที่สุด ด้วยการเป็นเจ้าเหรียญทองถึง 6 สมัย จากการแข่งขันทั้งหมด 9 ครั้ง (การแข่งขันครั้งที่ 10 ที่ประเทศฟิลิปปินส์ ปี 2563 ยกเลิกเนื่องจากสถานการณ์การแพร่ระบาดของโควิด-19)
“นายกรัฐมนตรีเป็นกำลังใจให้นักกีฬาคนพิการทีมชาติไทยและเจ้าหน้าที่ทุกคนในการแข่งขันกีฬาอาเซียนพาราเกมส์ครั้งนี้ โดยขอให้แสดงศักยภาพและความสามารถของตนอย่างเต็มที่ ตลอดจนเน้นย้ำการปฏิบัติตามมาตรการสาธารณสุขของประเทศเจ้าภาพอย่างเคร่งครัด เพื่อความปลอดภัยของทุกคน นอกจากนี้ นายกรัฐมนตรีเชิญชวนพี่น้องชาวไทยร่วมส่งแรงใจเชียร์นักกีฬาผู้พิการในการแข่งขันครั้งนี้ โดยสามารถรับชมการถ่ายทอดสดได้ทางสถานีโทรทัศน์ช่อง T Sports 7 ตลอดการแข่งขัน โดยพิธีเปิดการแข่งขันจะมีขึ้นในวันที่ 30 กรกฎาคม และเริ่มชิงชัยเหรียญทองตั้งแต่วันที่ 31 กรกฎาคมเป็นต้นไป” นายธนกรฯ กล่าว
วันศุกร์ที่ 29 ตุลาคม 2564
กรมเจ้าท่า กระทรวงคมนาคม ชี้แจงข้อกฎหมาย ระเบียบปฏิบัติเกี่ยวกับการพิจารณาอนุญาตสิ่งล่วงล้ำลำน้ำตามคำสั่ง คสช.  ที่32/2560
...
ตามที่ได้มีการเสนอข่าวผ่านสื่อโซเชียล กรณี สำนักงานเจ้าท่าภูมิภาคสาขาเกาะสมุยและเทศบาลนครเกาะสมุย ได้เรียกเก็บค่าตอบแทนการออกใบอนุญาตสิ่งปลูกสร้างเขื่อนกันน้ำเซาะในอัตราที่สูงเกินไป ตั้งแต่ในปีปัจจุบัน และย้อนหลังไปถึงปี 2561 โดยให้ชำระยอดรวมรวดเดียว 4 ปี เมื่อวันที่ 25 ตุลาคม 2564 นั้น กรมเจ้าท่า ขอชี้แจงในประเด็นดังกล่าว ดังนี้
กรมเจ้าท่า กระทรวงคมนาคม โดยนายอรุณ บุปผะโก ผู้อำนวยการสำนักงานเจ้าท่าภูมิภาคที่ 4 สาขาเกาะสมุย ได้ชี้แจงข้อเท็จจริงในข้อกฎหมาย ให้ผู้ได้รับใบอนุญาตสิ่งปลูกสร้างเขื่อนกันน้ำเซาะ ผ่านผู้สื่อข่าวในพื้นที่อำเภอเกาะสมุย เรื่อง การอนุญาตให้ปลูกสร้างเขื่อนกันน้ำเซาะที่ออกให้ตามมาตรา 117 พ.ร.บ.การเดินเรือในน่านน้ำไทย พ.ศ.2456 และที่แก้ไขเพิ่มเติม หรือคำสั่ง คสช.ที่ 32/2560 ลงวันที่ 4 กรกฎาคม 2560 โดยหลักการแล้วคือห้าม ก่อสร้างสิ่งล่วงล้ำลำน้ำ แต่หากจำเป็นการอนุญาตเป็นข้อยกเว้น ซึ่งผู้ที่ได้รับใบอนุญาตสิ่งปลูกสร้างล่วงล้ำลำน้ำ เช่นเขื่อนกันน้ำเซาะ ท่าเทียบเรือเป็นผู้ได้ครอบครองและใช้ประโยชน์ในพื้นที่สาธารณะที่ประชาชนใช้ประโยชน์ร่วมกันจึงต้องเสียค่าตอบแทนเป็นรายปีตามกฎกระทรวง ฉบับที่ 64 ปี 2537 (ออกตามความมาตรา 117 พ.ร.บ.การเดินเรือในน่านน้ำไทย พ.ศ.2456 และที่แก้ไขเพิ่มเติม) โดยการจัดเก็บค่าตอบแทนรายปี เพื่อเป็นรายได้แผ่นดิน เป็นหน้าที่ขององค์การปกครองส่วนท้องถิ่นที่สิ่งปลูกสร้างล่วงล้ำลำน้ำตั้งอยู่ และการจัดเก็บค่าตอบแทนก็มิใช่หน้าที่ของกรมเจ้าท่าแต่อย่างใด
ทั้งนี้ กรมเจ้าท่าได้มีการกำหนดมาตรการป้องกันและตรวจสอบ เพื่อมิให้เจ้าหน้าที่ของรัฐหาผลประโยชน์จากการอนุญาตให้ปลูกก่อสร้างสิ่งล่วงล้ำลำน้ำ ส่งผลกระทบต่อประชาชน ซึ่งกรมเจ้าท่า พร้อมเร่งแก้ปัญหาและทำความเข้าใจให้กับประชาชนในพื้นที่โดยเร็ว
วันอังคารที่ 7 มิถุนายน 2565
รมว.ท่องเที่ยวและกีฬา เปิดงานจัดแสดงแสง สี เสียงย้อนรอยประวัติศาสตร์ อารยธรรมอาณาจักรศรีวิชัย
แสง สี เสียงย้อนรอยประวัติศาสตร์ อารยธรรมอาณาจักรศรีวิชัยมีวัตถุประสงค์เพื่อขับเคลื่อนเศรษฐกิจของจังหวัด ภายหลังสถานการณ์โควิด-19 เริ่มคลี่คลาย เดือนมิถุนายนซึ่งเป็นเดือนมหามงคลนำร่องจัดกิจกรรมด้านการท่องเที่ยวเพื่อให้เป็นปฐมบท
วันที่4มิถุนายน2565นายพิพัฒน์ รัชกิจประการ รัฐมนตรีว่าการกระทรวงท่องเที่ยวและกีฬา (รมว.กก.) เป็นประธานในพิธีเปิดกิจกรรมการแสดง แสง สี เสียง"เล่าเรื่องเมืองงาม อารยธรรมอาณาจักรศรีวิชัย" ในโครงการยกระดับและพัฒนาการท่องเที่ยวเชิงประวัติศาสตร์ วิถีชีวิต ประเพณี และวัฒนธรรม จังหวัดนครศรีธรรมราช โดยมีนางเรืองอุไร บุญช่วยชูพันธ์ุ รองผู้ว่าราชการจังหวัดนครศรีธรรมราช ให้การต้อนรับและกล่าวรายงานวัตถุประสงค์การจัดงาน พร้อมกันนี้มี ดร.นาที รัชกิจประการ ประธานคณะที่ปรึกษารองนายกรัฐมนตรี (นายอนุทิน ชาญวีรกูล),ดร.กณพ เกตุชาติ นายกเทศมนตรีนครนครศรีธรรมราช,นางไพรวัลย์ ศรีเทพ ท่องเที่ยวและกีฬาจังหวัดนครศรีธรรมราช,นางศิริกมล แก้วแสงอ่อน สมาคมธุรกิจการท่องเที่ยวนครศรีธรรมราช และนางพิชญ์สินี ทัศน์นิยม ผอ. ททท. สำนักงานนครศรีธรรมราช เข้าร่วมงาน ณ สวนสาธารณะศรีธรรมราช จังหวัดนครศรีธรรมราช
สำหรับการจัดงานดังกล่าวมีวัตถุประสงค์เพื่อขับเคลื่อนเศรษฐกิจของจังหวัด ภายหลังสถานการณ์โควิด-19เริ่มคลี่คลาย จึงใช้โอกาสของเดือนมิถุนายนซึ่งเป็นเดือนมหามงคลนำร่องจัดกิจกรรมด้านการท่องเที่ยวเพื่อให้เป็นปฐมบท โดยรูปแบบการท่องเที่ยวของจังหวัดนครศรีธรรมราช จะเน้นการสนองตอบสำหรับนักท่องเที่ยวที่ต้องการมาท่องเที่ยวเพื่อแสวงหาปัญญาและความรู้สึกดีๆ ผ่านกิจกรรมทางด้านศิลปะ วัฒนธรรม และประเพณีที่ดีงามของจังหวัดนครศรีธรรมราช เพื่อให้เกิดความซึมซับประวัติความเป็นมาที่ดีงามของงานประเพณีดังกล่าว ซึ่งนำเสนอโดยคนรุ่นใหม่ เพื่อชักนำให้กลุ่มคนรุ่นใหม่ได้หันมาสนใจศิลปะวัฒนธรรมประเพณี และประวัติศาสตร์ของท้องถิ่น อันจะเป็นมิติของการท่องเที่ยวและเศรษฐกิจเชิงสร้างสรรค์ ที่จะไม่มีใครได้อยู่ฝ่ายเดียว แต่จะเป็นความร่วมมือระหว่างพันธมิตร โดยเฉพาะอย่างยิ่งภาคประชาชนและเอกชนจะเป็นกลไกขับเคลื่อนที่สำคัญของกิจกรรม โดยการจัดงานครั้งนี้จะมีขึ้นระหว่างวันที่3-5มิถุนายน2565
วันพุธที่ 12 มกราคม 2565
ปลัด สธ. แจงโรคโควิด 19 เป็นโรคประจำถิ่นได้ หากทุกภาคส่วนและประชาชนร่วมมือกัน
ปลัดกระทรวงสาธารณสุข แจง โรคโควิด 19 เป็นโรคประจำถิ่นได้ เมื่อความรุนแรงของโรคลดลง ประชาชนมีภูมิต้านทานจำนวนมาก และระบบบริหารจัดการดูแลมีประสิทธิภาพ ขอความร่วมมือฉีดวัคซีน โดยเฉพาะเข็มกระตุ้น ป้องกันตนเองเคร่งครัด สถานประกอบการเข้ม COVID Free Setting
ปลัดกระทรวงสาธารณสุข แจง โรคโควิด 19 เป็นโรคประจำถิ่นได้ เมื่อความรุนแรงของโรคลดลง ประชาชนมีภูมิต้านทานจำนวนมาก และระบบบริหารจัดการดูแลมีประสิทธิภาพ ขอความร่วมมือฉีดวัคซีน โดยเฉพาะเข็มกระตุ้น ป้องกันตนเองเคร่งครัด สถานประกอบการเข้ม COVID Free Setting ตรวจ ATKเป็นประจำ หากติดเชื้อเข้าระบบดูแลรักษาที่บ้าน มีทีมบุคลากรสาธารณสุขติดตามอาการต่อเนื่อง ไม่ต้องกังวล
วันนี้ (12 มกราคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้สถานการณ์โรคโควิด 19 ของประเทศไทยเริ่มทรงตัว หลังจากมีการติดเชื้อสูงขึ้นตั้งแต่ช่วงปีใหม่ที่ผ่านมา และมีแนวโน้มที่จะกลายเป็นโรคประจำถิ่นได้ภายในปี 2565 นี้ โดยพิจารณาจาก 3 ปัจจัย คือ 1.ตัวเชื้อโรคมีความรุนแรงลดลงซึ่งสอดคล้องกับการแพร่ระบาดของสายพันธุ์โอมิครอนในขณะนี้ ที่เชื้อมีความรุนแรงลดลง เห็นได้จากแม้จะมีผู้ติดเชื้อจำนวนมาก แต่จำนวนผู้ป่วยอาการหนัก ใส่เครื่องช่วยหายใจ และผู้เสียชีวิตมีทิศทางลดลง 2.ประชาชนมีภูมิคุ้มกันต่อโรคมากขึ้น และ 3.ระบบบริหารจัดการ การดูแลรักษา ที่มีประสิทธิภาพ และควบคุมการระบาดได้ดี ทั้งนี้ การที่โรคโควิด 19 จะเข้าสู่โรคประจำถิ่นได้ ทุกฝ่ายต้องร่วมมือกันอย่างต่อเนื่อง โดยกระทรวงสาธารณสุขจะพยายามชะลอการระบาดของโรค พร้อมไปกับการเร่งฉีดวัคซีนป้องกันโรคโควิด 19 ให้กับประชาชนทั่วประเทศ โดยเฉพาะการฉีดวัคซีนเข็มกระตุ้นเพื่อเพิ่มภูมิคุ้มกัน จึงขอให้ผู้ที่ยังไม่ได้รับวัคซีนและผู้ที่ถึงกำหนดรับวัคซีนเข็มกระตุ้น ติดต่อขอรับวัคซีนได้ที่สถานพยาบาลของกระทรวงสาธารณสุขใกล้บ้าน หรือตามที่คณะกรรมการโรคติดต่อจังหวัดกำหนด และขอให้ยังคงเคร่งครัดมาตรการป้องกันส่วนบุคคล ใส่หน้ากากตลอดเวลา เว้นระยะห่าง ล้างมือ หลีกเลี่ยงสถานที่เสี่ยง ตรวจคัดกรองด้วย ATK เมื่อมีความเสี่ยง ส่วนสถานประกอบการต้องเข้มการปฏิบัติตามมาตรการ COVID Free Setting
“ที่สำคัญคือต้องทำความเข้าใจว่า เมื่อครั้งนี้โรคโควิด 19 เปลี่ยนไปจากเดิม มีความรุนแรงลดลง ผู้ติดเชื้อส่วนใหญ่ไม่มีอาการหรือมีอาการน้อยมาก รูปแบบการดูแลรักษาจึงต่างจากการระบาดระลอกก่อน โดยเปลี่ยนมาใช้การดูแลที่บ้าน (Home Isolation) หรือในชุมชน (Community Isolation) เป็นลำดับแรก มียา เวชภัณฑ์ มีทีมบุคลากรสาธารณสุขติดตามอาการต่อเนื่อง และมีการเตรียมเตียงในโรงพยาบาลไว้รองรับหากอาการมากขึ้นพร้อมส่งต่อทันที จึงวางใจได้ว่าหากติดเชื้อก็ยังได้รับการดูแลตามมาตรฐานเช่นเดิม” นพ.เกียรติภูมิกล่าว
นพ.เกียรติภูมิกล่าวต่อว่า สำหรับการระบาดของโรคติดต่อ มี 4 ระดับ ได้แก่ 1. โรคประจำถิ่น (Endemic) คือ โรคที่เกิดขึ้นประจำในพื้นที่ อาจเป็นเมือง ประเทศ กลุ่มประเทศ หรือทวีป มีอัตราป่วยคงที่และคาดการณ์ได้ เช่น ไข้หวัดใหญ่ ไข้เลือดออกในประเทศไทย 2.การระบาด (Outbreak) คือ เหตุการณ์ที่มีผู้ป่วยเพิ่มขึ้นผิดปกติทั้งกรณีโรคประจำถิ่นที่มีจำนวนผู้ป่วยมากกว่าที่คาดการณ์ หรือกรณีที่เกิดโรคอุบัติใหม่ 3.โรคระบาด (Epidemic) คือ มีการแพร่กระจายโรคกว้างขึ้นในเชิงภูมิศาสตร์อย่างฉับพลัน จำนวนผู้ติดเชื้อเกินกว่าที่คาดการณ์ได้ และ 4.การระบาดใหญ่ (Pandemic) คือ ระดับการระบาดที่แพร่ไปทั่วโลก เช่น การระบาดของไข้หวัดใหญ่สายพันธุ์ใหม่ 2009 และล่าสุดคือการระบาดของโรคโควิด 19
*******************************12 มกราคม 2565
วันศุกร์ที่ 2 กรกฎาคม 2564
กระทรวงยุติธรรม โดยกรมบังคับคดี เปิดเวทีการประชุมออนไลน์ระหว่างประเทศว่าด้วยการบริหารจัดการคดีล้มละลาย และคดีฟื้นฟูกิจการของลูกหนี้
กระทรวงยุติธรรม โดยกรมบังคับคดี เปิดเวทีการประชุมออนไลน์ระหว่างประเทศว่าด้วยการบริหารจัดการคดีล้มละลายและคดีฟื้นฟูกิจการของลูกหนี้ในช่วงสถานการณ์การแพร่ระบาดของโรคติดเชื้อไวรัสโคโรนา 2019
ในวันจันทร์ที่ ๑ กรกฎาคม ๒๕๖๔ กระทรวงยุติธรรม โดยกรมบังคับคดี เป็นเจ้าภาพจัดการประชุมระหว่างประเทศว่าด้วยการบริหารจัดการคดีล้มละลายและคดีฟื้นฟูกิจการของลูกหนี้ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) (International Conference on Bankruptcy and Business Reorganization Management during the COVID–19 Pandemic) โดยได้รับเกียรติจากศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดการประชุม และนางอรัญญา ทองน้ำตะโก อธิบดีกรมบังคับคดี เป็นผู้กล่าวต้อนรับ การประชุมครั้งนี้เป็นการประชุมออนไลน์แบบเต็มรูปแบบ โดยมีผู้เข้าร่วมประชุมจาก ๖ ประเทศ ได้แก่ ประเทศมาเลเซีย ประเทศสิงคโปร์ ประเทศเวียดนาม ประเทศไทย และประเทศคู่เจรจา ได้แก่ ประเทศญี่ปุ่น และสาธารณรัฐเกาหลี รวมถึงผู้แทนองค์การระหว่างประเทศที่เกี่ยวข้อง ผู้ทรงคุณวุฒิด้านการบังคับคดีล้มละลายและการฟื้นฟูกิจการของลูกหนี้ ผู้บริหารกระทรวงยุติธรรม หน่วยงานในสังกัดกระทรวงยุติธรรม และกรมบังคับคดี จำนวน ๒๐๐ คน เข้าร่วมการประชุม
การจัดการประชุมครั้งนี้มีวัตถุประสงค์หลักเพื่อพัฒนาความร่วมมือด้านการบังคับคดีล้มละลายและการฟื้นฟูกิจการของลูกหนี้ แลกเปลี่ยนความรู้และประสบการณ์เกี่ยวกับการพัฒนาการด้านกฎหมายล้มละลาย และการฟื้นฟูกิจการของลูกหนี้ รวมทั้งนำความรู้ ประสบการณ์ แนวปฏิบัติที่ดีเลิศในการบริหารจัดการแนวทางแก้ไขปัญหาและอุปสรรคภายหลังสถานการณ์ผ่านพ้นไป และเพื่อพัฒนาเครือข่ายความสัมพันธ์ที่ดีระหว่างประเทศด้วยกัน ภายใต้การนำเสนอหัวข้อที่สำคัญ ๔ หัวข้อ ได้แก่ ๑) การปรับปรุงกฎหมายล้มละลาย เพื่อช่วยเหลือกิจการให้สามารถดำเนินธุรกิจในช่วงวิกฤตการณ์โควิด-19 ต่อไปได้ โดย Mr. Fernando Dancausa Diaz ผู้เชี่ยวชาญอาวุโสภาคการเงิน กลุ่มธนาคารโลก ๒) การบริหารจัดการคดีของศาลล้มละลายกลางในช่วงสถานการณ์การแพร่ระบาดของโรคติดเชื้อไวรัสโคโรนา 2019 โดย ดร.กนก จุลมนต์ ผู้พิพากษาศาลชั้นต้นประจำกองผู้ช่วยผู้พิพากษาศาลฎีกา ๓) แนวโน้มการพัฒนาระบบกฎหมายล้มละลายของสาธารณรัฐประชาชนจีนในยุคหลังโควิด-19 โดย Prof. Xu Yangguang อาจารย์ประจำคณะนิติศาสตร์ มหาวิทยาลัยเหรินหมิน สาธารณรัฐประชาชนจีน และ ๔) ผลกระทบของโควิด-19 ที่เกิดขึ้นกับองค์การผู้ปฏิบัติงานด้านล้มละลายระหว่างประเทศ (IAIR) และประเทศสมาชิก โดย Ms. Rosemary Winter-Scott OBE กรรมการบริหารองค์การผู้ปฏิบัติงานด้านล้มละลายระหว่างประเทศ (IAIR)
การประชุมในวันนี้ทำให้เกิดการแลกเปลี่ยนความรู้ ประสบการณ์ รวมถึงแนวทางปฏิบัติที่ดีเลิศเกี่ยวกับการบริหารจัดการคดีล้มละลายและคดีฟื้นฟูกิจการของลูกหนี้ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งจะนำไปสู่แนวทางในการแก้ไขปัญหาและอุปสรรคด้านการบังคับคดีล้มละลายและการฟื้นฟูกิจการของลูกหนี้ภายหลังสถานการณ์ดังกล่าวผ่านพ้นไปของประเทศสมาชิกอาเซียนและประเทศคู่เจรจา รวมทั้งสามารถนำไปปรับใช้ในการพัฒนาระบบการบังคับคดีล้มละลายและการฟื้นฟูกิจการของลูกหนี้ให้มีประสิทธิภาพเพิ่มขึ้นต่อไป
วันพฤหัสบดีที่ 22 กรกฎาคม 2564
ไขข้อข้องใจ สมัคร “ประกันสังคม ม.40” เสียสิทธิ 'บัตรทอง - บัตรสวัสดิการแห่งรัฐ’ หรือไม่❓
....
หลังจากมีผู้ประกอบอาชีพอิสระสนใจสมัครเป็น 'ผู้ประกันตนมาตรา 40' จำนวนมาก แต่หลายคนยังคงสงสัยว่า หากสมัครแล้วจะเสียโอกาสในการใช้สิทธิ ‘บัตรทอง’ และ 'บัตรสวัสดิการแห่งรัฐ' หรือไม่
.
วันพฤหัสบดีที่ 2 ธันวาคม 2564
รมว.สุชาติ มอบหมาย 'ที่ปรึกษา' 'โฆษก' มอบถุงยังชีพ เรือ และสุขาเคลื่อนที่ ช่วยเหลือผู้ประสบอุทกภัย จ.สุพรรณบุรี
รมว.สุชาติ มอบหมาย 'ที่ปรึกษา' 'โฆษก' มอบถุงยังชีพ เรือ และสุขาเคลื่อนที่ ช่วยเหลือผู้ประสบอุทกภัย จ.สุพรรณบุรี
เมื่อวันที่2ธันวาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)ลงพื้นที่ตรวจเยี่ยมให้กำลังใจแก่ประชาชนที่ได้รับผลกระทบจากอุทกภัยพร้อมมอบสุขาเคลื่อนที่จำนวน10ชุดถุงยังชีพจำนวน10ชุดและเรือจำนวน2ลำจุดแรกที่บ้านบางตาเถรหมู่ที่2ตำบลบางตาเถรอำเภอสองพี่น้องจังหวัดสุพรรณบุรีจุดที่สองที่บ้านไผ่เดาะตำบลบางตะเคียนอำเภอสองพี่น้องจังหวัดสุพรรณบุรีโดยมีนายชูชีพพงษ์ไชยรองผู้ว่าราชการจังหวัดสุพรรณบุรีและนายไพฑูรย์วงศ์วีรกูลนายอำเภอสองพี่น้องเป็นผู้รับมอบพร้อมด้วยปลัดองค์การบริหารส่วนตำบลกำนันผู้ใหญ่บ้านหัวหน้าส่วนราชการหน่วยงานในสังกัดกระทรวงแรงงานจังหวัดสุพรรณบุรีเข้าร่วมในครั้งนี้ด้วย
นางธิวัลรัตน์กล่าวว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมซึ่งกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยผู้ประสบอุทกภัยจึงสั่งการให้ทุกหน่วยงานลงพื้นที่ช่วยเหลือผู้ประสบอุทกภัยตามภารกิจและในวันนี้ท่านสุชาติชมกลิ่น รัฐมนตรีว่าการกระทรวงแรงงานมอบหมายให้ดิฉันและท่านโฆษกลงพื้นที่มามอบสุขาเคลื่อนที่เรือและถุงยังชีพเพื่อบรรเทาความเดือดร้อนแก่ชาวบ้านที่ประสบอุทกภัยณตำบลบางตาเถรและตำบลบางตะเคียนอำเภอสองพี่น้องจังหวัดสุพรรณบุรี
“ท่านสุชาติชมกลิ่นรมว.แรงงานได้ฝากความห่วงใยและฝากให้กำลังใจพี่น้องผู้ที่ได้รับผลกระทบจากอุทกภัยในครั้งนี้และขอให้สถานการณ์กลับเข้าสู่สภาวะปกติได้โดยเร็วและท่านสุชาติส่งดิฉันพร้อมคณะลงพื้นที่จังหวัดสุพรรณบุรีเพื่อสร้างขวัญกำลังใจให้กับทุกๆท่านและทุกภาคส่วนไม่ว่าจะเป็นพี่น้องผู้ใช้แรงงานอาสาสมัครแรงงานผู้ประกันตนผู้ทุพพลภาพและชาวบ้านที่ประสบอุทกภัยในจังหวัดสุพรรณบุรีให้สามารถผ่านพ้นความเดือดร้อนครั้งนี้ไปด้วยกัน”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
2ธันวาคม2564